title: Vykonávacie nariadenie Komisie (EÚ) 2020/694 z 18. mája 2020, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [„Tomme des Pyrénées“ (CHZO)]

text:
                  26.5.2020

                  SK

                  Úradný vestník Európskej únie

                  L 162/4

         VYKONÁVACIE NARIADENIE KOMISIE (EÚ) 2020/694
         z 18. mája 2020,
         ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [„Tomme des Pyrénées“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Tomme des Pyrénées“ zapísaného do registra na základe nariadenia Komisie (ES) č. 1107/96 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Tomme des Pyrénées“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. mája 2020

                  za Komisiu

               Janusz WOJCIECHOWSKI

                  v mene predsedníčky

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Ú. v. EÚ C 431, 23.12.2019, s. 47.


title: Vykonávacie nariadenie Komisie (EÚ) 2020/704 z 26. mája 2020, ktorým sa udeľuje autorizácia Únie pre skupinu biocídnych výrobkov „INSECTICIDES FOR HOME USE“ (Text s významom pre EHP)

text:
                  27.5.2020

                  SK

                  Úradný vestník Európskej únie

                  L 164/19

         VYKONÁVACIE NARIADENIE KOMISIE (EÚ) 2020/704
         z 26. mája 2020,
         ktorým sa udeľuje autorizácia Únie pre skupinu biocídnych výrobkov „INSECTICIDES FOR HOME USE“
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 44 ods. 5 prvý pododsek,
         keďže:

                     (1)

                     Spoločnosť Agrobiothers Laboratoire predložila 6. októbra 2016 v súlade s článkom 43 ods. 1 nariadenia (EÚ) č. 528/2012 žiadosť o autorizáciu skupiny biocídnych výrobkov s názvom „INSECTICIDES FOR HOME USE“, ktoré patria medzi výrobky typu 18 opísané v prílohe V k uvedenému nariadeniu, a poskytla písomné potvrdenie o súhlase príslušného orgánu Francúzska túto žiadosť vyhodnotiť. Žiadosť bola zaregistrovaná v registri pre biocídne výrobky pod číslom BC-TW023858-93.

                     (2)

                     „INSECTICIDES FOR HOME USE“ obsahuje permetrín a S-metoprén ako účinné látky, ktoré sú zaradené do zoznamu schválených účinných látok Únie podľa článku 9 ods. 2 nariadenia (EÚ) č. 528/2012.

                     (3)

                     Hodnotiaci príslušný orgán predložil 10. decembra 2018 v súlade s článkom 44 ods. 1 nariadenia (EÚ) č. 528/2012 hodnotiacu správu a závery svojho hodnotenia Európskej chemickej agentúre (ďalej len „agentúra“).

                     (4)

                     Agentúra predložila Komisii 11. júla 2019 stanovisko (2) vrátane návrhu zhrnutia charakteristík biocídnych výrobkov (SPC) patriacich do skupiny biocídnych výrobkov „INSECTICIDES FOR HOME USE“ a záverečnej hodnotiacej správy o tejto skupine v súlade s článkom 44 ods. 3 nariadenia (EÚ) č. 528/2012.

                     (5)

                     Agentúra vo svojom stanovisku dospela k záveru, že „INSECTICIDES FOR HOME USE“ je skupina biocídnych výrobkov v zmysle článku 3 ods. 1 písm. s) nariadenia (EÚ) č. 528/2012, pre ktorú možno udeliť autorizáciu Únie podľa článku 42 ods. 1 uvedeného nariadenia, a že pri súlade s návrhom zhrnutia charakteristík biocídnych výrobkov spĺňa podmienky uvedené v článku 19 ods. 1 a 6 uvedeného nariadenia.

                     (6)

                     Agentúra predložila Komisii 25. júla 2019 návrh zhrnutia charakteristík biocídnych výrobkov vo všetkých úradných jazykoch Únie v súlade s článkom 44 ods. 4 nariadenia (EÚ) č. 528/2012.

                     (7)

                     Komisia súhlasí so stanoviskom agentúry, a preto sa domnieva, že je vhodné udeliť autorizáciu Únie pre „INSECTICIDES FOR HOME USE“.

                     (8)

                     Agentúra v stanovisku odporúča, aby držiteľ autorizácie ako podmienku autorizácie vykonal novú štúdiu skladovateľnosti výrobku „INSECTICIDE HOUSEHOLD SPRAY“ v obaloch, v ktorých bude sprístupnený na trhu. V rámci tejto štúdie by sa mal určiť obsah účinnej látky, pomer izomérov cis:trans v permetríne a technické vlastnosti výrobku „INSECTICIDE HOUSEHOLD SPRAY“ pred skladovaním a po ňom. Komisia súhlasí s uvedeným odporúčaním a domnieva sa, že predloženie výsledkov tejto štúdie by malo byť podmienkou sprístupnenia na trhu a používania skupiny biocídnych výrobkov podľa článku 22 ods. 1 nariadenia (EÚ) č. 528/2012. Komisia sa takisto domnieva, že skutočnosť, že údaje sa majú poskytnúť po udelení autorizácie, nemá vplyv na záver o splnení podmienky podľa článku 19 ods. 1 písm. d) uvedeného nariadenia na základe existujúcich údajov.

                     (9)

                     Podľa stanoviska agentúry v prípade látky nitrometán, ktorá nepatrí medzi účinné látky a ktorá sa nachádza v skupine biocídnych výrobkov „INSECTICIDES FOR HOME USE“, počas obdobia na hodnotenie žiadosti nebolo možné dospieť k záveru, či táto látka spĺňa vedecké kritériá na určenie vlastností narúšajúcich endokrinný systém stanovené v delegovanom nariadení Komisie (EÚ) 2017/2100 (3). Malo by sa preto uskutočniť ďalšie preskúmanie látky nitrometán. Ak sa napokon dospeje k záveru, že nitrometán sa považuje za látku s vlastnosťami narúšajúcimi endokrinný systém, Komisia zváži, či autorizáciu Únie pre skupinu biocídnych výrobkov „INSECTICIDES FOR HOME USE“ treba zrušiť alebo zmeniť v súlade s článkom 48 nariadenia (EÚ) č. 528/2012.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Spoločnosti Agrobiothers Laboratoire sa udeľuje autorizácia Únie s autorizačným číslom EU-0021035-0000 na sprístupnenie skupiny biocídnych výrobkov „INSECTICIDES FOR HOME USE“ na trhu a jej používanie za podmienok uvedených v prílohe I a v súlade so zhrnutím charakteristík biocídnych výrobkov stanoveným v prílohe II.
            Autorizácia Únie je platná od 16. júna 2020 do 31. mája 2030.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. mája 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 167, 27.6.2012, s. 1.

            (2)  ECHA opinion of 26 June 2019 on the Union authorisation of „INSECTICIDES FOR HOME USE“ (ECHA/BPC/228/2019) [Stanovisko agentúry ECHA z 26. júna 2019 o autorizácii Únie pre „INSECTICIDES FOR HOME USE“ (ECHA/BPC/228/2019)], https://echa.europa.eu/bpc-opinions-on-union-authorisation.

            (3)  Delegované nariadenie Komisie (EÚ) 2017/2100 zo 4. septembra 2017, ktorým sa stanovujú vedecké kritériá určovania vlastností narúšajúcich endokrinný systém podľa nariadenia Európskeho parlamentu a Rady (EÚ) č. 528/2012 (Ú. v. EÚ L 301, 17.11.2017, s. 1).

            PRÍLOHA I

               Podmienky (EU-0021035-0000)

            Držiteľ autorizácie vykoná štúdiu skladovateľnosti výrobku „INSECTICIDE HOUSEHOLD SPRAY“ v obaloch, v ktorých bude sprístupnený na trhu. V rámci tejto štúdie sa určí obsah účinnej látky, pomer izomérov cis:trans v permetríne, vzor postreku, fungovanie spúšťacieho zariadenia, rýchlosť vypúšťania a stredný aerodynamický hmotnostný priemer pred skladovaním a po ňom.
            Držiteľ autorizácie predloží agentúre výsledky štúdie do 16. decembra 2022.

            PRÍLOHA II

               Zhrnutie charakteristík skupiny biocídnych výrobkov

            INSECTICIDES FOR HOME USE
            Výrobky typu 18 – Insekticídy, akaricídy a výrobky na ochranu proti iným článkonožcom (ochrana proti škodcom)
            Číslo autorizácie: EU-0021035-0000
            Číslo položky v R4BP: EU-0021035-0000
            ČASŤ I

               PRVÁ INFORMAČNÁ ÚROVEŇ

            1.   ADMINISTRATÍVNE INFORMÁCIE

            1.1.   Názov skupiny výrobkov

                        Názov

                        INSECTICIDES FOR HOME USE

                  1.2.   Typ(-y) výrobku

                        Typy) výrobku

                        Výrobky typu 18 – Insekticídy, akaricídy a výrobky na ochranu proti iným článkonožcom

                  1.3.   Držiteľ autorizácie

                        Názov a adresa držiteľa autorizácie

                        Názov/Meno

                        Agrobiothers Laboratoire

                        Adresa

                        ZI Route des Platières, 71290 CUISERY, Francúzsko

                        Číslo autorizácie

                        EU-0021035-0000

                           Číslo položky v R4BP

                        EU-0021035-0000

                        Dátum autorizácie

                        16. júna 2020

                        Dátum skončenia platnosti autorizácie

                        31. mája 2030

                  1.4.   Výrobca/výrobcovia biocídnych výrobkov

                        Názov výrobcu

                        Agrobiothers Laboratoire

                        Adresa výrobcu

                        ZI Route des Platières, 71290 CUISERY Francúzsko

                        Miesto výrobných priestorov

                        AF3 16 rue de l’Oberwald, 68360 Soultz Francúzsko

                  1.5.   Výrobca(-ovia) účinnej(-ých) látky(látok)

                        Účinná látka

                        (3-fenoxybenzyl)-3-(2,2-dichlóretenyl)-2,2-dimetylcyklopropánkarboxylát (permetrín)

                        Názov výrobcu

                        Tagros Chemicals India Ltd. (Art.95 List: LIMARU NV (Acting for Tagros Chemicals India Private Limited)

                        Adresa výrobcu

                        Jhaver Centre, Rajah Annamalai Bldg., IV floor 72 Marshal’s road Egmore, 600008 Chennai India

                        Miesto výrobných priestorov

                        A-4/1&2, Sipcot Industrial Complex, Pachayankuppam Cuddalore, 607 005  Tamilnadu India

                        Účinná látka

                        S-metoprén

                        Názov výrobcu

                        Babolna bio Ltd.

                        Adresa výrobcu

                        Szallas u.6 H-, 1107 Budapest Maďarsko

                        Miesto výrobných priestorov

                        Szallas u.6 H-, 1107 Budapest Maďarsko

                  2.   ZLOŽENIE A ÚPRAVA SKUPINY VÝROBKOV

            2.1.   Kvalitatívne a kvantitatívne údaje o zložení skupiny

                        Bežný názov

                        Názov IUPAC

                        Funkcia

                        CAS

                        EC

                        Obsah (%)

                        Min.

                        Max.

                        (3-fenoxybenzyl)-3-(2,2-dichlóretenyl)-2,2-dimetylcyklopropánkarboxylát (permetrín)

                        Účinná látka

                        52645-53-1

                        258-067-9

                        0,177

                        0,177

                        S-metoprén

                        Účinná látka

                        65733-16-6

                        0,00225

                        0,00225

                        Izopropylalkohol

                        Propan-2-ol

                        Iná ako účinná látka

                        67-63-0

                        200-661-7

                        3,33475

                        3,33475

                        Bután

                        Bután

                        Iná ako účinná látka

                        106-97-8

                        203-448-7

                        63,458

                        63,458

                        Propán

                        Propán

                        Iná ako účinná látka

                        74-98-6

                        200-827-9

                        16,271

                        16,271

                        Izobután

                        Izobután

                        Iná ako účinná látka

                        75-28-5

                        200-857-2

                        4,068

                        4,068

                  2.2.   Typ(-y) úpravy

                        Úprava/úpravy

                        AE -Aerosólový rozprašovač

                  ČASŤ II

               DRUHÁ INFORMAČNÁ ÚROVEŇ – META SPC

               META SPC 1

            1.   ADMINISTRATÍVNE ÚDAJE TÝKAJÚCE SA META SPC 1

            1.1.   Identifikátor meta SPC 1

                        Identifikátor

                        INSEKTICÍDNY SPREJ PRE DOMÁCNOSTI

                  1.2.   Prípona čísla autorizácie

                        Číslo

                        1-1

                  1.3.   Typy) výrobku

                        Typy) výrobku

                        Výrobky typu 18 – Insekticídy, akaricídy a výrobky na ochranu proti iným článkonožcom

                  2.   ZLOŽENIE META SPC 1

            2.1.   Kvalitatívne a kvantitatívne údaje o zložení meta SPC 1

                        Bežný názov

                        Názov IUPAC

                        Funkcia

                        CAS

                        EC

                        Obsah (%)

                        Min.

                        Max.

                        (3-fenoxybenzyl)-3-(2,2-dichlóretenyl)-2,2-dimetylcyklopropánkarboxylát (permetrín)

                        Účinná látka

                        52645-53-1

                        258-067-9

                        0,177

                        0,177

                        S-metoprén

                        Účinná látka

                        65733-16-6

                        0,00225

                        0,00225

                        Izopropylalkohol

                        Propan-2-ol

                        Iná ako účinná látka

                        67-63-0

                        200-661-7

                        3,33475

                        3,33475

                        Bután

                        Bután

                        Iná ako účinná látka

                        106-97-8

                        203-448-7

                        63,458

                        63,458

                        Propán

                        Propán

                        Iná ako účinná látka

                        74-98-6

                        200-827-9

                        16,271

                        16,271

                        Izobután

                        Izobután

                        Iná ako účinná látka

                        75-28-5

                        200-857-2

                        4,068

                        4,068

                  2.2.   Druh (druhy) prípravku v rámci meta SPC 1

                        Úprava/úpravy

                        AE -Aerosólový rozprašovač

                  3.   VÝSTRAŽNÉ A BEZPEČNOSTNÉ UPOZORNENIA TÝKAJÚCE SA META SPC 1

                        Výstražné upozornenia

                        Mimoriadne horľavý aerosól.
                        Nádoba je pod tlakom: Pri zahriatí sa môže roztrhnúť
                        Môže byť smrteľný po požití a vniknutí do dýchacích ciest.
                        Spôsobuje vážne podráždenie očí.
                        Veľmi toxický pre vodné organizmy, s dlhodobými účinkami.
                        Obsahuje PERMETHRIN. Môže vyvolať alergickú reakciu.

                        Bezpečnostné upozornenia

                        Ak je potrebná lekárska pomoc, majte k dispozícii obal alebo etiketu výrobku.
                        Uchovávajte mimo dosahu detí.
                        Pozorne si prečítajte všetky pokyny a dodržiavajte ich
                        Uchovávajte mimo dosahu tepla, horúcich povrchov, iskier, otvoreného ohňa a iných zdrojov zapálenia. Nefajčite.
                        Nestriekajte na otvorený oheň ani iný zdroj zapálenia.
                        Neprepichujte alebo nespaľujte ju, a to ani po spotrebovaní obsahu.
                        Po manipulácii starostlivo umyte ruky
                        PO ZASIAHNUTÍ OČÍ:Opatrne niekoľko minút oplachujte vodou.Ak používate kontaktné šošovky a ak je to možné, odstráňte ich. Pokračujte vo vyplachovaní.
                        Ak podráždenie očí pretrváva:Vyhľadajte lekársku pomoc.
                        Chráňte pred slnečným žiarením.Nevystavujte teplotám nad 50 °C/122 °F.
                        Uchovávajte pri teplotách do 40 °C/104 °F
                        Zabráňte uvoľneniu do životného prostredia.
                        Zozbierajte uniknutý produkt.
                        Zneškodnite

                  4.   AUTORIZOVANÉ POUŽITIE (POUŽITIA) META SPC 1

            4.1.   Opis použitia

               Tabuľka 1. Použiť # 1 – Insekticídny sprej pre domácnosti

                        Typ výrobku

                        Výrobky typu 18 – Insekticídy, akaricídy a výrobky na ochranu proti iným článkonožcom

                        Kde je to relevantné, presný opis autorizovaného použitia

                        -

                        Cieľové organizmy (vrátane vývojových štádií)

                        Blchy larvy/hmyz dospelé jedince/hmyz
                        Ctenocephalides felis
                        Kliešte
                        Ixodes ricinus
                        Rhipicephalus sanguineus

                        Oblasti použitia

                        Vnútorné
                        Cielené ošetrenie neprateľného nábytku a bytového textilu ako koberce, matrace, kreslá

                        Spôsoby) aplikácie

                        sprejovanie
                        Ošetrovaná plocha sa najprv povysáva a následne sa výrobok nanesie rozprašovačom zo vzdialenosti 30 cm.

                        Dávkovanie a frekvencia

                        1,3 sekundy na približne 1 m2 (2,1 g/m2) -
                        Minimálny interval medzi dvomi ošetreniami je 6 mesiacov.

                        Kategória(ie) používateľov

                        Široká verejnosť (neprofesionálne)

                        Veľkosti balenia a obalový materiál

                        Pocínovaná aerosólová nádobka s vnútornou ochrannou vrstvou z epoxidového a fenolového laku (250ml alebo 500ml)
                        Pocínovaná aerosólová nádobka bez vnútornej vrstvy (300 ml).

                  4.1.1.   Pokyny na používanie špecifické pre dané použitie

            Pozrite všobecne použitie.
            4.1.2.   Opatrenia na zmiernenie rizika špecifické pre dané použitie

            Pozrite všeobecne použitie.
            4.1.3.   Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

            Pozrite všeobecne použitie.
            4.1.4.   Kde je to špecifické pre použitie, návod na bezpečné zneškodnenie výrobku a jeho obalu

            Pozrite všeobecne použitie.
            4.1.5.   Kde je to špecifické pre použitie, podmienky skladovania a trvanlivosť výrobku za bežných skladovacích podmienok

            Pozrite všeobecne použitie.
            5.   VŠEOBECNÉ POKYNY NA POUŽÍVANIE (1) META SPC 1
            5.1.   Pokyny na používanie

                        —

                        Výrobok je určený na cielené ošetrenie neprateľného nábytku a bytového textilu ako koberce, matrace, kreslá.

                        —

                        Pred použitím si vždy najprv prečítajte štítok alebo príbalový leták a dodržujte všetky uvedené pokyny.

                        —

                        Dodržujte odporúčané dávkovanie.

                        —

                        Zvyšková účinnosť až 6 mesiacov sa môže skrátiť v dôsledku bežného čistenia (napr. na kobercoch vysávaním) alebo značného opotrebúvania povrchov (napr. chôdza, oter…).

                        —

                        V prípade pretrvávajúceho zamorenia použite náhradné produkty, ktoré obsahujú účinné látky s odlišným spôsobom účinku, aby sa predišlo vzniku rezistencie. Slúži to na odstránenie rezistentných jedincov z populácie.

                        —

                        Ak zamorenie pretrváva aj pri dodržaní pokynov na štítku/v príbalovom letáku, obráťte sa na odborníka na ochranu proti škodcom.

                        —

                        Nepoužívajte na mačky ani iné zvieratá či košíky pre mačky.

                        —

                        Ak ošetrenie neúčinkuje, informujte o tom držiteľa autorizácie.

                  5.2.   Opatrenia na zmiernenie rizika

                        —

                        Nepoužívajte na vodou umývateľné povrchy a textil.

                        —

                        Neumývajte nábytok mokrou handričkou a nečistite na mokro koberce a matrace, aby sa predišlo úniku do kanalizácie.

                        —

                        Pred ošetrením odstráňte potraviny, krmivá a nápoje.

                        —

                        Nepoužívajte na plochy a predmety v blízkosti potravín, krmív a nápojov, alebo ktoré by s nimi mohli prísť do styku.

                        —

                        Zabráňte styku s očami.

                        —

                        Po rozprášení opustite miestnosť a nechajte pôsobiť jednu hodinu, potom môžete vyvetrať.

                        —

                        Pred aplikáciou odstráňte alebo zakryte teráriá, akváriá a klietky na zvieratá.

                        —

                        Na dobu aplikácie vypnite vzduchový filter akvárií.

                        —

                        Zabráňte prístupu mačiek na ošetrené povrchy. Kvôli osobitnej citlivosti na permetrín môže produkt mačkám spôsobiť závažné nežiaduce účinky.

                        —

                        Zabráňte prítomnosti detí a zvierat počas aplikácie.

                  5.3.   Údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia

                        —

                        Vdýchnutie: Odveďte zasiahnutú osobu na čerstvý vzduch a nechajte v pokoji v polosede. Ak sa objavia nejaké príznaky a/alebo v prípade vdýchnutia veľkého množstva, vyhľadajte lekársku pomoc.

                        —

                        Kontakt s očami: Oči ihneď vypláchnite veľkým množstvom vody, pričom občas nadvihnite horné i spodné viečko. Skontrolujte prítomnosť kontaktných šošoviek a odstráňte ich, ak je to možné. Vyplachujte vlažnou vodou aspoň 10 minút. V prípade podráždenia očí alebo zhoršenia zraku vyhľadajte lekársku pomoc.

                        —

                        Kontakt s pokožkou: Odstráňte kontaminovaný odev a obuv. Zasiahnutú pokožku umyte vodou. Ak sa objavia nejaké príznaky, obráťte sa na toxikológa.

                        —

                        Kontakt s ústami: Ústa vypláchnite vodou. Ak sa objavia nejaké príznaky a/alebo v prípade kontaktu veľkého množstva výrobku s ústami, obráťte sa ihneď na toxikológa.

                        —

                        V prípade zhoršeného stavu vedomia nepodávajte tekutiny a nevyvolávajte zvracanie; osobu uveďte do stabilizovanej polohy a ihneď vyhľadajte lekársku pomoc.

                        —

                        Majte pri sebe obal alebo štítok z obalu.

                        —

                        Permetrín môže byť pre mačky nebezpečný. Ak sa vyskytnú príznaky otravy, okamžite vyhľadajte veterinárnu pomoc a ukážte obal veterinárnemu lekárovi.

                        —

                        Pyretroidy môžu spôsobovať parestéziu (pálenie a brnenie pokožky bez podráždenia). V prípade pretrvávania príznakov vyhľadajte lekársku pomoc.

                  5.4.   Návod na bezpečné zneškodnenie výrobku a jeho obalu

                        —

                        Nepoužitý výrobok nevylievajte do pôdy, do vodných tokov, do odtokov (drez, toalety…), ani do kanalizácie.

                        —

                        S nepoužitým výrobkom, jeho obalom a iným odpadom z výrobku nakladajte podľa platných predpisov.

                  5.5.   Podmienky skladovania a trvanlivosť výrobku za bežných skladovacích podmienok

                        —

                        Trvanlivosť: 24 mesiacov.

                        —

                        Uchovávajte pri teplote do 40 °C.

                        —

                        Nevystavujte priamemu slnečnému žiareniu.

                        —

                        Chráňte pred mrazom.

                  6.   ĎALŠIE INFORMÁCIE

            7.   TRETIA INFORMAČNÁ ÚROVEŇ: JEDNOTLIVÉ VÝROBKY V META SPC 1

            7.1.   Obchodný názov, číslo autorizácie a špecifické zloženie každého výrobku

                        Obchodný názov

                        FRONTLINE PET CARE SPRAY INSECTICIDE ET ACARICIDE POUR L’HABITAT
                        SPRAY ANTIPARASITAIRE POUR L’HABITAT 300 ML FRISKIES
                        INSECTICIDE HABITAT/HOME VETOCANIS
                        FRONTLINE HOMEGARD SPRAY INSECTICIDE ET ACARICIDE POUR L’HABITAT
                        INSECTICIDE HABITAT/HOME VITALVETO
                        SPRAY INSECTICIDE POUR L’HABITAT VITALVETO/INSECTICIDE HOUSEHOLD
                        SPRAY VITALVETO
                        SPRAY INSECTICIDE POUR L’HABITAT VETOCANIS/INSECTICIDE HOUSEHOLD
                        SPRAY VETOCANIS

                        Číslo autorizácie

                        EU-0021035-0001 1-1

                        Bežný názov

                        Názov IUPAC

                        Funkcia

                        CAS

                        EC

                        Obsah (%)

                        (3-fenoxybenzyl)-3-(2,2-dichlóretenyl)-2,2-dimetylcyklopropánkarboxylát (permetrín)

                        Účinná látka

                        52645-53-1

                        258-067-9

                        0,177

                        S-metoprén

                        Účinná látka

                        65733-16-6

                        0,00225

                        Izopropylalkohol

                        Propan-2-ol

                        Iná ako účinná látka

                        67-63-0

                        200-661-7

                        3,33475

                        Bután

                        Bután

                        Iná ako účinná látka

                        106-97-8

                        203-448-7

                        63,458

                        Propán

                        Propán

                        Iná ako účinná látka

                        74-98-6

                        200-827-9

                        16,271

                        Izobután

                        Izobután

                        Iná ako účinná látka

                        75-28-5

                        200-857-2

                        4,068

               (1)  Pokyny na používanie, opatrenia na zmiernenie rizík a ďalšie pokyny na používanie v tomto oddiele sú platné pre všetky autorizované použitia v rámci meta SPC 1.